μναμοσυνας τοδε εργον επει αμ μελλεισι θανεσθαι εις αιδαο δομος ευερεας εστ επι δεξια κρενα. παρ δ αυταν εστακυα λευκα κυπαριςσος. ενθα κατερχομεναι ψυχαι νεκυον ψυχονται. ταυτας τας κρανας μεδε σχεδον ενγυθεν ελθεις προσθεν δε ευρεσεις τας μναμοσυνας απο λιμνας ψυχρον υδορ προρεον φυλακες δε επυπερθεν εασι οι δε σε ειρεσονται ενι φρασι πευκαλιμαισι οττι δε εξερεεις αιδος σκοτος ορφνεεντος. ειπον γες παις εμι και ορανο αστεροεντος διψαι δ εμ αυος και απολλυμαι αλλα δοτ ο κα ψυχρον υδορ πιεναι τες μνεμοσυνες απο λιμνες. και δε τοι ερεοσιν υποχθονιοι βασιλει και δε τοι δοσοσι πιεν τας μναμοσυνας απο λιμνας και δε και συ πιον οδον ερχεαι αν τε και αλλοι μυσται και βαχχοι ιεραν στειχοσι κλεεινοι.
Italia — Hipponion-Vibo Valentia — ca. 400 BC — PdP 29 (1974) 108-126 (SEG 26.1139) — Epigraphica 37 (1975) 19-24 — ZPE 137 (2001) 27-33 (G. Sacco)
 ca. 400 BC 